jkorsvik/nowiki_second_scrape_merged huggingface dataset:
Lievlanoaivi

Lievlanoaivi (nordsamisk) er en fjellrygg i Tana kommune i Finnmark. Det ligger mellom dalen Hana i øst, elva Tana i vest og dalføret til elva Luftjok i sør. Mot nord går Lievlanoaivi over i fjellet Roavvevárri. Fjellryggen blir nesten delt i to av den trange dalen Sorbmávži. Høyeste punkt på Lievlanoaivi er 403 meter over havet.


== Referanser ==
Københavns Postcenter

Københavns Postcenter, opprinnelig Københavns Postterminal, var et bygningskompleks oppført av Post & Telegrafvæsenet som ble innviet den 15. november 1979 av dronning Margrethe og prins Henrik.Københavns Postsenter ble prosjektert våren 1967 i samarbeid med arkitektfirmaet Holm & Grut. Det ble oppført på en eiendom ved Bernstorffsgade, hvor Københavns Postbanegård tidligere lå, mellom Centralpostbygningen og den nye Københavns Godsbanegård. Det opprinnelige byggeprosjektet var planlagt å stå ferdig i 1973, men i 1972 ble prosjektet utvidet betydelig, og ble dermed forsinket. Postterminalen, som den het dengang, ble tatt i bruk i mai 1979 til sortering av postpakker, og i begynnelsen av 1980 til omkartering (sortering av brevpost).I 2014 satte Postnord Danmark Københavns Postcenter, Centralpostbygningen og Girobygningen ut til salg. Bygningene, som inngår i det som kalles for Postgrunden, ble solgt i mars 2015 til Danica Pension. Ved utgangen av juli 2018 var størstedelen av Københavns Postcenter revet ned.


== Referanser ==
Lill Yvonne Karlsrud

Lill Yvonne Karlsrud er en norsk fotballspiller som er målvakt fra Jevnaker.Hun spilte for Kolbotn Fotball Kvinner, Liungen Idrettsforening, Klepp Kvinner Elite, Medkila Idrettslag i Harstad, Vålerenga Fotball Damer og Fortuna Ålesund før hun gikk til LSK Kvinner Fotballklubb foran Toppserien 2016 og vant The Double før hun la keeperhanskene på en hylle.Omkring 2012 var hun i troppen til A-laget av Norges kvinnelandslag i fotball.


== Referanser ==


== Eksterne lenker ==
(no) Lill Yvonne Karlsrud – Norges Fotballforbund 
(de) Lill Yvonne Karlsrud – Soccerdonna 
(en) Lill Yvonne Karlsrud – FBref
Álletjohka

Álletjohka (nordsamisk, historisk Alletjåkka) er ei elv i Tana kommune i Finnmark. Den er ei østlig sideelv til Tana og er 11,2 kilometer lang. Elva starter som flere mindre elver som har utspring vest for fjellet Jussávađđa. Småelvene løper sammen i Stuorát Álletjávri og danner Álletjohka, som fortsetter mot nordvest og munner ut i Tana ved Álletnjárga, rundt 3 kilometer nordøst for Polmak.


== Referanser ==
Vuohppejohka

Vuohppejohka (nordsamisk, historisk Vuoppejåkka) er ei elv i Tana kommune i Finnmark. Den er ei østlig sideelv til Tana og er 10,4 kilometer lang. Elva har utspring fra Niillasjárjávri, som ligger i nordhellingen på fjellet Searbbat. Vuohppejohka renner i nordvestlig retning og passerer gjennom flere små innsjøer. Den munner ut i Tana rundt 1 kilometer øst for Polmak.


== Referanser ==
Olivenkronefamilien

Olivenkronefamilien eller olivenkroner (Mitrospingidae) er en liten familie i gruppen Passeroidea og består av kun fire arter med tilsammen seks taxa, som er fordelt i tre slekter. Slektene var tidligere plassert i tanagarfamilien (Thraupidae), men de ble flyttet hit i forbindelse med de omfattende revideringene av den familien på 2000-tallet. Artene er endemiske for Mellom- og Sør-Amerika, der de finnes i tropisk, subtropisk og temperert regnskog i høyder opp mot 1 800 moh.


== Inndeling ==
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

Passeriformes, spurvefugler
Passeri, sangfugler
Passerida
Passeroidea
Promeropidae, sukkerfuglfamilien
Modulatricidae, prikkstrupefamilien
Dicaeidae, blomsterfuglfamilien
Nectariniidae, solfuglfamilien
Irenidae, alvefuglfamilien
Chloropseidae, bladfuglfamilien
Peucedramidae, kløfthaleparulafamilien
Prunellidae, jernspurvfamilien
Urocynchramidae, vierfinkfamilien
Ploceidae, veverfamilien
Viduidae, enkefamilien
Estrildidae, astrildefamilien
Passeridae, spurvefamilien
Motacillidae, erlefamilien
Fringillidae, finkefamilien
Calcariidae, lappspurvfamilien
Rhodinocichlidae, rosentanagarfamilien
Emberizidae, buskspurvfamilien
Passerellidae, amerikaspurvfamilien
Zeledoniidae, smettparulafamilien
Teretistridae, (kubasangerfamilien)
Icteridae, trupialfamilien
Parulidae, parulafamilien
Phaenicophilidae, hispaniolatanagarfamilien
Spindalidae, (spindalisfamilien)
Nesospingidae, puertoricotanagarfamilien
Calyptophilidae, (plystretanagarfamilien)
Mitrospingidae, olivenkronefamilien (3 slekter, 4 arter, 6 taxa)
Lamprospiza (monotypisk)
L. melanoleuca, rødnebbtanagar (monotypisk)
Mitrospingus, (olivenkroneslekten), (2 arter, 4 taxa)
M. cassinii, maskeolivenkrone (2 taxa)
M. oleagineus, tepuiolivenkrone (2 taxa)
Orthogonys (monotypisk)
O. chloricterus, klortanagar (monotypisk)
Cardinalidae, kardinalfamilien
Thraupidae, tanagarfamilien


== Referanser ==


== Eksterne lenker ==
(en) olivenkronefamilien i Global Biodiversity Information Facility 
(no) olivenkronefamilien hos Artsdatabanken 
(en) Kategori:Mitrospingidae – bilder, video eller lyd på Wikimedia Commons 
Mitrospingidae – detaljert informasjon på Wikispecies
Rohey Taalah

Rohey Taalah (født 1993 i Oslo) er en norsk soul- og jazzsanger.


== Biografi ==
Taalah studerte musikk på Toneheim Folkehøgskole (2012-13), før hun begynte på jazzlinja ved Norges Teknisk-Naturvitenskapelige Universitetet (2013-16). Hun var frontfigur i den norske soulkvartetten Rohey. De har turnert mye rundt i Norge og Skandinavia, og har besøkt de fleste festivaler og arenaer. Rohey gav ut sitt debyalbum A Million Things i 2017 på plateselskapet Jazzland Recordings.Sammen med Hanna Paulsberg og Ellen Andrea Wang utgjør hun jazztrioen GURLS hvor hun tok over som vokalist etter Emilie Nicolas rundt 2017. Trioen ga ut albumet Run Boy, Run på plateselskapet Grappa.


== Diskografi ==
Med Rohey2017: A Million Things (Jazzland)Med GURLS2018: Run, Boy, Run (Grappa)


== Referanser ==


== Eksterne lenker ==
(en) Rohey Taalah – kategori av bilder, video eller lyd på Commons 
(en) Rohey Taalah på Discogs 
(en) Rohey Taalah på MusicBrainz 
(en) Offisielt nettsted
Hispaniolatanagarfamilien

Hispaniolatanagarfamilien eller hispaniolatanagarer (Phaenicophilidae) er en liten familie i gruppen Passeroidea og består av kun fire arter med tilsammen sju taxa, som er fordelt i tre slekter. Slektene var tidligere delvis plassert i parulafamilien (Parulidae) og tanagarfamilien (Thraupidae), men de ble flyttet hit i forbindelse med de omfattende revideringene av den familien på 2000-tallet. Artene er endemiske for Hispaniola i Karibia og noen av øyene rundt, der de finnes i alt fra tropisk regnskog til semitørr krattskog i høyder opp mot 1 800 moh.Alle hispaniolatanagarer har olivengrønn overside, grålig underside og en brutt hvit øyering. Noen autoriteter har også inkluderet noen eller alle taxa fra Spindalidae, Nesospingidae og Calyptophilidae; disse er trolig hver andres nærmeste slektninger, men de ser ut til å ha skilt lag for så lang tid tilbake, at det er mer realistisk å behandle dem i distinkte familier.


== Inndeling ==
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

Passeriformes, spurvefugler
Passeri, sangfugler
Passerida
Passeroidea
Promeropidae, sukkerfuglfamilien
Modulatricidae, prikkstrupefamilien
Dicaeidae, blomsterfuglfamilien
Nectariniidae, solfuglfamilien
Irenidae, alvefuglfamilien
Chloropseidae, bladfuglfamilien
Peucedramidae, kløfthaleparulafamilien
Prunellidae, jernspurvfamilien
Urocynchramidae, vierfinkfamilien
Ploceidae, veverfamilien
Viduidae, enkefamilien
Estrildidae, astrildefamilien
Passeridae, spurvefamilien
Motacillidae, erlefamilien
Fringillidae, finkefamilien
Calcariidae, lappspurvfamilien
Rhodinocichlidae, rosentanagarfamilien
Emberizidae, buskspurvfamilien
Passerellidae, amerikaspurvfamilien
Zeledoniidae, smettparulafamilien
Teretistridae, (kubasangerfamilien)
Icteridae, trupialfamilien
Parulidae, parulafamilien
Phaenicophilidae, hispaniolatanagarfamilien (3 slekter, 4 arter, 7 taxa)
Phaenicophilus
P. palmarum, svarthettetanagar (monotypisk)
P. poliocephalus, haititanagar (3 taxa)
Xenoligea
X. montana, hvitvingeparula (monotypisk)
Microligea
M. palustris, grønnhaleparula (2 taxa)
Spindalidae, (spindalisfamilien)
Nesospingidae, puertoricotanagarfamilien
Calyptophilidae, (plystretanagarfamilien)
Mitrospingidae, olivenkronefamilien
Cardinalidae, kardinalfamilien
Thraupidae, tanagarfamilien


== Referanser ==


== Eksterne lenker ==
(en) hispaniolatanagarfamilien i Global Biodiversity Information Facility 
(no) hispaniolatanagarfamilien hos Artsdatabanken 
(en) hispaniolatanagarfamilien hos Fossilworks 
(en) Kategori:Phaenicophilidae – bilder, video eller lyd på Wikimedia Commons 
Phaenicophilidae – detaljert informasjon på Wikispecies
Elisabetta Vignotto

Elisabetta Vignotto (født 13. januar 1954 i San Donà di Piave) er en tidligere italiensk fotballspiller som var toppskårer i Serie A (kvinner) flere ganger.
Vignotto spilte for over ti forskjellige klubber og scoret ifølge et italiensk fotball-leksikon 467 mål på 461 kamper.Ifølge en italiensk kveldsavis skåret hun 107 mål over 109 kamper for Italias kvinnelandslag i fotball fra 1970 til 1989.  I over ti år var dette verdenskvinnelandslagsrekord, inntil 1999 da amerikanske Mia Hamm, skåret sitt 108. mål.Etterpå har hun siden 1993 vært styreleder for kvinnelaget til Reggiana Calcio Femminile, som rakk opp til Serie A i 2003. I 2014 ble de kjøpt av Sassuolo Calcio Femminile, og som i 2016 rykket opp til Serie A (kvinner), fortsatt med Vignotto ved spakene.
Hun ble i 2017 inntatt i det italienske "Hall of Fame", et æresgalleri.


== Referanser ==


== Eksterne lenker ==
(en) Elisabetta Vignotto – WorldFootball.net 
(de) Elisabetta Vignotto – Soccerdonna
Langevann (Larvik)

Langevann er en innsjø vest for Numedalslågen nord i Larvik kommune.Innsjøen har utløp i nord gjennom Siljuvannet til Kolselva. Ved oppdemming i 1920 fløt vannet sammen med Svartvann og Breivann i sør, til en sammenhengende innsjø med et areal på 1,23 km².Det er betydelig hyttebebyggelse omkring vannet.


== Referanser ==
Ivan Blomqvist

Ivan Blomqvist (født 24 juni 1986) er en svensk pianist, keyboarder, låtskriver og komponist som holder til i Oslo.


== Biografi ==
Blomqvist arbeider med jazz og improvisert musikk for det meste. Han har en Bachelor-grad i improvisasjon og jazz fra jazzlinja på Norges Teknisk-Naturvitenskapelige Universitet i Trondheim. Han jobber som keyboardist og låtskriver i soul-jazzbandet Rohey med Rohey Taalah, leder sine egene jazzprosjekter, Ivan Blomqvist 3, med Hanna Paulsberg, og klubbandet Mosambik!.


== Diskografi ==
Med Lukas Zabulionis2016: Changing Tides (Curling Legs)Med Rohey2017: A Million Things (Jazzland Recordings)Med Mosambique2019: Big City Moves (Jazzland Recordings)


== Referanser ==


== Eksterne lenker ==
Ivan Blomqvist på SoundCloud
Andreas Vold

Andreas Vold (født 13. mai 1962) er en norsk tidligere svømmer som representerte Arna SLK.
Han vant 18 NM-gull og 32 NM-medaljer i perioden 1980–1988. Han vant kongepokalen i 1981.


== Medaljer i norske mesterskap ==


== Kilder ==
medley.no: Medaljevinnere NM svømming
Berit Skirstad (1986): Hvem er hvem i norsk idrett?, s. 287.
Oscar Grönberg

Oscar Grönberg (født 19. april 1987 i Sverige) er en svensk/norsk jazzmusiker (piano) som holder til i Trondheim, Norge, kjent som bandleder av sin egen O. G. Trio/O. G. Quartet og for sine bidrag i band som Hanna Paulsberg Concept.


== Biografi ==
Grönberg er utdannet ved jazzlinja ved Trondheim Musikkonsevatorium i 2011, der han ble med i Hanna Paulsberg Concept. Han har også vært medlem av jazzkvintetten Friends & Neighbors siden oppstarten i 2008.O. G. Trio, med Trygve Waldemar Fiske (kontrabass) og Tomas Järmyr (trommer), er en ny, ung, kreativ, spennende og uredd trio som spilte sin debut konsert i 2009. Sammen skaper de en verden av groove, improvisasjon, humor og leken samhandling, alle låtene er basert på Grönberg sine subtile og originale komposisjoner. Trioen spiller med både dypt respekt for komposisjonene, men er også respektløst frie i deres improvisasjoner. Musikken er inspirert av Thelonious Monk, Ahmad Jamal og Andrew Hill.


== Diskografi ==
2014: You Make me Feel - Eldbjørg Raknes og Oscar Grönberg
2018: Walking in Triangles - Oscar Grönberg TrioMed Friends & Neighbors2011: No Beat Policy (Øra Fonogram)
2014: Hymn For A Hungry Nation (Clean Feed)
2016: What's Wrong? (Clean Feed)
2019: What’s Next? (Clean Feed)
2021: The Earth is # (Clean Feed)Med Hanna Paulsberg Concept2012: Waltz For Lilli (Øra Fonogram)
2014: Song For Josia (Øra Fonogram), med Trygve Waldemar Fiske & Hans HulbækmoMed Doffs Poi2012: Doffs Poi
2017: Dictionary Songs (Vilje - Plateselskap)Med Maxx2015: Master Blaster (Mindblast Records)


== Referanser ==
Atle Melberg

Atle Melberg (født 13. juli 1953) er en norsk tidligere svømmer som representerte Haldens SK og Oslo IL.
Han vant 28 NM-gull og 51 NM-medaljer i perioden 1968–1980.
Atle Melberg er en av flere svømmere fra familen Melberg, blant annet nevøene Jarl Inge Melberg og Kai Henning Melberg.


== Medaljer i norske mesterskap ==


== Kilder ==
medley.no: Medaljevinnere NM svømming
Per Jorsett (1996): Hvem er hvem i norsk idrett?, s. 98.
Liv Ramskjær

Liv Ramskjær (født 30. september 1958) er generalsekretær i Norges museumsforbund (NMF). 
Hun er cand.philol. i historie og har bakgrunn fra Kulturrådets museumsseksjon, Riksarkivet, Norsk Teknisk Museum og ABM-utvikling.


== Referanser ==
Biofilmbærer

En biofilmbærer er en komponent i en bioreaktor, en teknisk innretning som bryter ned biologisk materiale og danner biogass. Biofilmbæreren består av et fast bæremateriale, for eksempel plast, med stor overflate, som danner underlag for en biofilm.. Bærematerialet er formet som små sylindere eller gitter med en diameter på en til to centimeter.. Biofilmbærere omtales også som biobærere, biomedie og biofilter.
Biofilmbærere som slipper ut av reaktortanken utgjør et forurensingsproblem.


== Teknologi ==
Biofilmbærere kan benyttes i trickle-filter, mbbr- og IFAS-anlegg.


== Kjente utslipp ==
2015. Saulekilen ved Arendal. 18000 liter, eller 6 millioner bærere. Per 3. juni 2015 var 11.150 liter gjenfunnet og hentet opp.
2012. Hogset i Sørum.  16 kubikkmeter..
2018. Vindafjorden i Rogaland. Opphav foreløpig udokumentert. Størrelsesorden: «flere millioner».


== Referanser ==
Gili Meno

Gili Meno er den midtre av de tre Giliøyene i umiddelbar nærhet av Lombok i Indonesia. Det bor om lag 400 mennesker på øya, og de livnærer seg av turisme, kokosnøttplantasjer og fiske.Fiskeforkomstene er meget rike. Her kan besøkende og dykkere se mange sjeldne fiskearter, et fargerikt korallrev og kjempeskilpadder.


== Eksterne lenker ==
(en) Gili Meno – kategori av bilder, video eller lyd på Commons
Bengt Staveland

Bengt Staveland (født 6. juli 1966) er en norsk tidligere svømmer som representerte Haugesund SK.
Han vant 23 NM-gull og 40 NM-medaljer i perioden 1984–1994. Han vant kongepokalen i 1993.


== NM-medaljer ==


== Kilder ==
medley.no: Medaljevinnere NM svømming
Per Jorsett (1996): Hvem er hvem i norsk idrett?, s. 133.
Nusa Tenggara Barat

Nusa Tenggara Barat (= Vest-Nusa Tenggara) er ein provins i øystaten Indonesia. Den omfatter de store øyene Lombok og Sumbawa, samt noen mindre øyer. Provinsen har et flatemål på 19 709 km² og et folketall på om lag 4,5 millioner. Provinshovedstaden Mataram ligger på Lombok.
Av befolkningen er 80% muslimer, 16% hinduer og 4% er animister.


== Administrativ inndeling ==
Provinsen er inndelt i åtte distrikter og to byer.Distrikt (Kabupaten):

Bima, Dompu, Lombok Barat, Lombok Tengah, Lombok Timur, Lombok Utara, Sumbawa, Sumbawa BaratByer (Kota):

Bima, Mataram


== Referanser ==
Puertoricotanagar

Puertoricotanagar (Nesospingus speculiferus) er eneste art i puertoricotanagarslekten (Nesospingus), som er eneste slekt i puertoricotanagarfamilien (Nesospingidae). Arten har altså ingen nære slektninger.


== Taksonomi ==
Arten ble tidligere regnet til tanagarfamilien (Thraupidae), men en større revidering av den familien førte til at blant annet denne arten ble plassert i sin egen familie. Nesospingidae er trolig søstergruppen til Spindalidae, og disse to er igjen søstergruppen til hispaniolatanagarfamilien (Phaenicophilidae).


== Biologi ==
Puertoricotanagar måler cirka 18–20 cm i lengde og veier omkring 28,7–40 g. Fjærdrakten er mørk, nærmest svartbrun på oversiden og tilnærmet hvit på undersiden, som har mørkere små langsgående flekker (avlange spetter) ispedd på brystet og i buken. Strupen er kritthvit til opp mot underkinnene, mens kinnene, øredekkerne og resten av hodet og stjerten er som oversiden. Undergumpen er hvit. Nebbet er forholdsvis kraftig.Arten er endemisk for den montane sonen på Puerto Rico i Karibia. Den hekker i palmer og bambus, som regel i januar–august. Redet bygges gjerne 2–10 m over bakken og hunnen legger normalt 2–3 kremfargede egg med tette brune spetter på. Lite annet er kjent om hekkingen.


== Inndeling ==
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

Passeriformes, spurvefugler
Passeri, sangfugler
Passerida
Passeroidea
Promeropidae, sukkerfuglfamilien
Modulatricidae, prikkstrupefamilien
Dicaeidae, blomsterfuglfamilien
Nectariniidae, solfuglfamilien
Irenidae, alvefuglfamilien
Chloropseidae, bladfuglfamilien
Peucedramidae, kløfthaleparulafamilien
Prunellidae, jernspurvfamilien
Urocynchramidae, vierfinkfamilien
Ploceidae, veverfamilien
Viduidae, enkefamilien
Estrildidae, astrildefamilien
Passeridae, spurvefamilien
Motacillidae, erlefamilien
Fringillidae, finkefamilien
Calcariidae, lappspurvfamilien
Rhodinocichlidae, rosentanagarfamilien
Emberizidae, buskspurvfamilien
Passerellidae, amerikaspurvfamilien
Zeledoniidae, smettparulafamilien
Teretistridae, (kubasangerfamilien)
Icteridae, trupialfamilien
Parulidae, parulafamilien
Phaenicophilidae, hispaniolatanagarfamilien
Spindalidae, (spindalisfamilien)
Nesospingidae, puertoricotanagarfamilien
Nesospingus, puertoricotanagarslekten
N. speculiferus, puertoricotanagar
Calyptophilidae, (plystretanagarfamilien)
Mitrospingidae, olivenkronefamilien
Cardinalidae, kardinalfamilien
Thraupidae, tanagarfamilien


== Referanser ==


== Eksterne lenker ==
(en) Puertoricotanagar i Global Biodiversity Information Facility 
(no) Puertoricotanagar hos Artsdatabanken 
(en) Puertoricotanagar hos ITIS 
(en) Puertoricotanagar hos NCBI 
(en) Kategori:Nesospingus speculiferus – bilder, video eller lyd på Wikimedia Commons 
Nesospingus speculiferus – detaljert informasjon på Wikispecies
Det hendte i morgen

Det hendte i morgen, (originaltittel: It Happened Tomorrow) er en amerikansk fantasifilm fra 1944 regissert av René Clair.


== Handlingsreferat ==
I løpet av 1890-tallet er Lawrence Stevens (spilt av Dick Powell) en skribent som skriver dødsannonser for en avis, men han er veldig misfornøyd med jobben. Sjefen hans, Pop Benson (spilt av John Philliber) eier en avis som Lawrence skriver for. Han bruker avisen til å skrive historier før andre journalister får tak i nyhetene. Men dette gjør ham også til mistenkt av politi-inspektør Mulrooney (spilt av Edgar Kennedy) som ønsker å vite hvordan Stevens har fått tak i informasjon angående et ran ved et teater som skjedde i løpet av en forestilling.
Stevens har til hensikt å bruke disse kreftene for plukke hester på en veddeløpsbane, for å vinne nok penger til å gifte seg. Dessverre leser han også en historie om hans egen død som skal finne sted den kvelden, så han og Sylvia gifter seg umiddelbart og reiser til veddeløpsbanen sammen med onkelen hennes. Stevens satser på seier etter seier, og tjener snart 60 000 dollar. Men alle pengene deres blir deretter stjålet når de er på vei tilbake til byen. De jager etter de som stjal pengene, men de blir arrestert på grunn av en fartsovertredelse.
Stevens håper på mer hjelp fra Benson. Men han oppdager at den gamle mannen skal ha dødd for to dager siden. Stevens forsøker sitt beste for å unngå en hotell-lobby hvor hans dødsfall skal finne sted, men ytre omstendigheter presser ham hele tiden i den retningen. Lawrence oppdager mannen som stjal alle pengene hans, og jager etter tyven til fots gjennom gatene og over hustakene. Men begge to faller gjennom en skorstein, som fører til selve hotell-lobbyen som Lawrence har forsøkt å unngå.


== Medvirkende ==
Dick Powell - Lawrence Stevens
Linda Darnell - Sylvia Smith
Jack Oakie - Uncle Oscar Smith
Edgar Kennedy - Inspector Mulrooney
John Philliber - Pop Benson
Edward Brophy - Jake Schomberg


== Referanser ==


== Eksterne lenker ==
(en) Det hendte i morgen på Internet Movie Database 
(fr) Det hendte i morgen på Allociné 
(nl) Det hendte i morgen på MovieMeter 
(en) Det hendte i morgen på AllMovie 
(en) Det hendte i morgen på Turner Classic Movies
Maksim Gorkijs liv. 1. Barndom

Maksim Gorkijs liv. 1. Barndom (originaltittel: russisk: Детство Горького, Detstvo Gorkogo) er en sovjetrussisk biografisk film fra 1938 regissert av Mark Donskoj om Maksim Gorkij basert på hans egen selvbiografi. 
Filmen er første del av en trilogi som omhandler forfatterens barndom. De påfølgende delene er Maksim Gorkijs liv. 2. Ute blant folk (1939) og Maksim Gorkijs liv. 3. Mine universitet (1940)


== Handling ==
Etter at faren hans dør, ankommer unge Aleksej og moren Varvara med en båt for å bo hos morens foreldre og brødre. Tilbake i huset feirer familien Varvaras hjemkomst, og både bestemor Akulina og lærlingen Vanya som arbeider i bestefars klesfargeri driver med nydelige russiske folkedanser. Festen stopper brått når bestefar Vasilij kommer. En konflikt bryter ut når Aleksejs onkler Mikhail og Jakov krangler med faren sin angående fargestoff-butikken. Aleksej gjemmer seg, og ser på mens de andre velter bord og slår hverandre.
Etter hvert som tiden går, blir det klart at Aleksejs onkler misliker Aleksej, fordi de er redd for at arven til dem kommer til å bli satt i fare etter at søsterens deres ble enke. Aleksej ser på Vanja som en slags farsfigur, og blir forferdet når Vanja dør uventet. Aleksejs onkler sørget for at dette skulle skje, fordi de var misunnelige på Vanjas forhold til bestefaren. Varvara overlater til slutt Aleksej i omsorgen til bestemor Akulina.
Når butikken deres brenner opp og blir ødelagt, flytter Aleksej og besteforeldrene til en annen by. Bestefar lærer Aleksej å lese og han blir snart venn med en kjemiker som leier et rom av bestefaren. Bestefaren forlater byen rett før politiet ankommer for å arrestere ham for hets mot tsaren. Aleksej oppdager bestefarens bror, Grigorij tigge gatelangs. Etter at han mistet synet, nektet bestefaren å støtte broren sin. Aleksej blir banket opp av overklasse-gutter. Han innser at han har stor tro på å hjelpe de som er mindre velstående enn ham. Aleksej blir deretter venn med de fattigere barna i byen.
Men Varvara kommer tilbake med en forlovede, og forteller Aleksej at etter at hun har giftet seg i Moskva, skal hun komme tilbake igjen for å ta med Aleksej for å bo hos henne igjen. Men Aleksej er misfornøyd med denne nye ordningen, og ønsker heller å flytte for seg selv og tjene penger på egenhånd. 


== Referanser ==


== Eksterne lenker ==
(en) Maksim Gorkijs liv. 1. Barndom på Internet Movie Database 
(sv) Maksim Gorkijs liv. 1. Barndom i Svensk Filmdatabas 
(da) Maksim Gorkijs liv. 1. Barndom i Danmark Nationale Filminstitut 
(fr) Maksim Gorkijs liv. 1. Barndom på Allociné 
(nl) Maksim Gorkijs liv. 1. Barndom på MovieMeter 
(en) Maksim Gorkijs liv. 1. Barndom på AllMovie 
(en) Maksim Gorkijs liv. 1. Barndom på Rotten Tomatoes